12. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.2391 της 23 Δεκ. 1955/15 Φεβρ.  1956 Περί ρυθμίσεως ζητημάτων αφορώντων την εν γένει θέσιν κατηγοριών υπαλλήλων του Ε.Ι.Ρ. Έχον υπ’ όψιν ότι μέχρι του τερματισμού των δια του Νόμ. 3188/55 διαταχθεισών εντάξεων του προσωπικού του Εθνικού Ιδρύματος Ραδιοφωνίας, δέον ν’ αντιμετωπισθούν επείγοντά τινα ζητήματα αφορώντα την εν γένει κατάστασιν, κατηγοριών τινων υπαλλήλων αυτού. Ιδόν την σχετικήν πρότασιν του Διοικητικού Συμβουλίου του Ε.Ι.Ρ. και ακούσαν εισήγησιν του Υπουργού Προεδρίας Κυβερνήσεως, αποφασίζει: 1.Αι μέχρι της εκδόσεως της παρούσης αποφάσεως γενόμεναι προσλήψεις προσωπικού παρά τω Εθνικώ Ιδρύματι Ραδιοφωνίας ανεξαρτήτως της σχέσεως εις ην το προσωπικόν τούτο τελεί και τον τρόπον καθ’ ον αμείβεται, θεωρούνται ως νομίμως συντελεσθείσαι και αν έτι δεν επληρώθησαν ως προς αυτάς πάντες οι νόμιμοι τύποι. 2.Πάσαι αι συμβάσεις εργασίας υπαλλήλων του Ε.Ι.Ρ. μετατρέπονται εις τοιαύτας διαρκείας μέχρι πέρατος των κατά το άρθρ. 19 του Νόμ. 3188/1955 εντάξεων και πάντως ουχί πέραν του τέλους Φεβρουαρίου 1956 και αν έτι αύται κατά τους όρους των λήγουσι προ των ανωτέρω χρονικών ορίων. 3.Αι μέχρι της εκδόσεως της παρούσης πληρωθείσαι από της εκδόσεως του Νόμ. 3188/1955 αποδοχαί εις υπαλλήλους και τακτικούς συνεργάτας του Ε.Ι.Ρ. θεωρούνται ως νομίμως καταβληθείσαι. Εγκρίνεται όπως η πληρωμή των αποδοχών του περί ου πρόκειται προσωπικού συνεχισθή εντός πάντως των καθωρισμένων ήδη ποσών τούτων, μέχρι του πέρατος των εντάξεων και εν πάση περιπτώσει ουχί πέραν του τέλους Φεβρουαρίου 1956. 4.Αναστέλλει μέχρι τέλους Φεβρουαρίου 1956 την ισχύν της διατάξεως της παρ. 6 του άρθρ. 19 του Νόμ. 3188 του 1955, προς διευκόλυνσιν του έργου των εντάξεων του προσωπικού του Ε.Ι.Ρ. 5.Εξαιρεί τας υπό του άρθρ. 19 του Νόμ. 3188/1955 διαταχθείσας εντάξεις του προσωπικού του Ε.Ι.Ρ. εκ της υπό της υπ’ αριθ. 630/1952 Πράξεως του Υπουργικού Συμβουλίου «περί απαγορεύσεως διορισμών κλπ.» οριζομένης διαδικασίας και εγκρίσεως του Υπουργικού Συμβουλίου, εφαρμοζομένης της διατάξεως της παρ. 11, άρθρ. 19 του Νόμ. 3188/1955. 6.Επικυρώνει την υπ’ αριθ. 546/1955 (θέμα 28) της 8.7.1954 Πράξιν του Διοικητικού Συμβουλίου του Ε.Ι.Ρ. περί καθορισμού εξόδων εκτός έδρας των δι’ υπηρεσίαν μετακινουμένων μελών του Διοικητικού Συμβουλίου του Ιδρύματος, υπό την προϋπόθεσιν ότι η μετακίνησις ενεργείται κατόπιν αποφάσεως του Διοικητικού Συμβουλίου του Ιδρύματος και μετά προηγουμένην έγκρισιν του Υπουργού Προεδρίας της Κυβερνήσεως. Η τελευταία αύτη έγκρισις δύναται να δοθή εκ των υστέρων δια τας μέχρι της εκδόσεως της παρούσης πραγματοποιηθείσας μετακινήσεις. 7.Επιτρέπεται όπως δια πράξεως του Υπουργού Προεδρίας της Κυβερνήσεως, εκδιδομένης μετά ειδικώς ητιολογημένης του Υπηρεσιακού Συμβουλίου και συμφώνου αποφάσεως του Διοικητικού Συμβουλίου παραταθή μέχρι δύο έτη το όριον ηλικίας δι’ αριθμόν υπαλλήλων μέχρι 10 εκ των κατά την πρώτην εφαρμογήν της παρ. 4 του άρθρ. 19 του Νόμ. 3188/1955 καταληφθέντων υπό του ορίου ηλικίας και κρινομένων ως λίαν απαραιτήτων δια τας ανάγκας της υπηρεσίας του Ιδρύματος. Εκδόσαν προς τούτο την υπ’ αριθ. 2391 παρούσαν πράξιν του κυρωθησομένην νομοθετικώς μερίμνη του Υπουργού Προεδρίας Κυβερνήσεως και δημοσιευθησομένην δια της Εφημερίδος της Κυβερνήσεως. (Αντί της σελ. 296,03) Σελ. 296,03(α) Κρατική Ραδιοφωνία-Τηλεόραση 18.Ρ.α.12 